
הבלגה ותגובה

עם התחזקות הנאציזם בגרמניה ועליית היטלר לשלטון, גברה העלייה מארצות מרכז אירופה, ובחמש שנים (משנת 1931 ועד 1936) הוכפל היישוב היהודי בא"י (ב18- בנובמבר 1931 היו בארץ 174,610 יהודים, וב31- בדצמבר 1936 גדל מספרם ל384,000-). ההתפתחות הזו הייתה לצנינים בעיני הערבים, אשר חששו לאבד את הרוב המספרי שהיה להם בארץ. הם דרשו משלטונות המנדט להפסיק את העלייה ולאסור מכירת קרקעות ליהודים. משלא נענו, פתחו במתקפת טרור, הן נגד היהודים והן נגד השלטון הבריטי בארץ ("המרד הערבי"). 

הפרעות נגד היהודים החלו בחודש אפריל 1936 ונמשכו, בהפסקות, עד פרוץ מלחמת העולם השנייה (ספטמבר 1939). בששת החודשים הראשונים של הפרעות, נהרגו ברחבי הארץ 80 יהודים ונפצעו כ340-. ההרג פסק לאחר שהבריטים מינו וועדה מלכותית, בראשותו של הלורד פיל XE "פיל" , שתפקידה היה לחקור את בעיית ארץ-ישראל ולהציע לממשלת בריטניה פתרונות. הוועדה הגיעה ארצה ב2- בנובמבר 1936 ושמעה עדויות של יהודים, ערבים ובריטים.

באותה תקופה חלו תמורות חשובות בהגנה הלאומית. הרחבת השורות ע"י חברי בית"ר, שהפכו למרכיב העיקרי של הארגון, הגבירה את השפעתם. בעקבות כך, גברה השפעתה של המפלגה הרוויזיוניסטית ושל ז'בוטינסקי XE "ז'בוטינסקי"  באופן אישי, וקטנה השפעתו של הוועד הציבורי, בו השתתפו גם נציגים של המפלגות האזרחיות.

עם תחילת הפרעות, נוצר שיתוף פעולה הדוק בין האצ"ל לבין ארגון ההגנה בהגנת היישובים היהודיים מפני התקפות הערבים. בתל-אביב, למשל, חולקו עמדות ההגנה על-ידי העירייה לשני הארגונים, וברמת-גן אף הוקמה מפקדה משותפת. מדיניות המוסדות הלאומיים הייתה שיש לנקוט הגנה פסיבית ועיקרה היה "הבלגה", בעוד שחברי ההגנה הלאומית (האצ"ל) היו בדעה כי ההגנה הטובה ביותר היא ההתקפה.

בתקופה הראשונה של הפרעות הורה ז'בוטינסקי XE "ז'בוטינסקי"  לחבריו בארץ "התאפקות ואורך רוח", כדי לאפשר לו למצוא פתרון יסודי לבעיית הביטחון של היישוב היהודי בארץ. ז'בוטינסקי היה עקבי בדעתו כי רק על-ידי הקמת גדוד עברי, באישור השלטונות, ניתן להגן על היישוב. כבר בשנת 1920, כאשר הוטל עליו לארגן את ההגנה בירושלים, פנה אל הממשלה וביקש ממנה נשק לגלי כדי לחמש בו את החברים. ז'בוטינסקי טען כי רק צבא סדיר, ממושמע ומצויד כהלכה, יוכל למלא את תפקיד הגנת היישוב. וכך, מיד עם פרוץ הפרעות בשנת 1936, פתח ז'בוטינסקי בפעולה מדינית ודרש מהממשלה הבריטית לאפשר הקמת גדוד עברי בארץ-ישראל. ז'בוטינסקי גם התנגד מסיבות מוסריות לטרור ולפעולות נקם, אולם הבין היטב כי חוסר תגובה מצד היהודים, ייחשב על-ידי הערבים כחולשה. 

תהומי XE "תהומי"  חוזר לארגון ההגנה

תהומי XE "תהומי"  לא ראה הבדלים אידיאולוגיים בין האצ"ל להגנה, וגרס כי לאור המצב הביטחוני הקשה, יש להתאחד. גם חברים בוועד הציבורי של הארגון היו שותפים לדעתו של תהומי. אישי ציבור שונים ניסו לתווך, אולם הדברים לא הגיעו לכלל איחוד. 

תהומי XE "תהומי" , שחיפש דרכים לחזור להגנה, טען כי ההגנה קיבלה את מרות המוסדות הלאומיים, ואף הבינה כי אין מנוס מהקמת ארגון המבוסס על סדר ומשמעת צבאיים, שתי הסיבות העיקריות שבגללן הוקם האצ"ל (להוציא כמובן את בעיותיו האישיות של תהומי עצמו). בחודש מאי 1937 חזר תהומי, עם קבוצה גדולה של חברים, אל ארגון ההגנה, ואף לקח אתו את מרבית הנשק. באותה עת התפרק גם הוועד הציבורי ("הועד המפקח") של האצ"ל.

הוויכוח העיקרי שעמד בין תהומי XE "תהומי"  לבין מתנגדיו באצ"ל, היה לא רק בשאלה של "הבלגה" לעומת "תגובה", אלא התמקד בשאלת עצם קיומו העצמאי של הארגון. בקרב נאמני הארגון הייתה תחושה, שבעקבות ההתפתחויות הפוליטיות הצפויות בארץ, כתוצאה מדיוניה של ועדת פיל, יש לשמור על הארגון, שלא יהיה כבול בפעולותיו ע"י ראשי ההסתדרות והסוכנות היהודית. תהומי פרש - אבל האצ"ל לא חוסל. הארגון אמנם נפגע קשה; כל חברי המפקדה הראשית וכן חלק גדול מחברי המרכז והוועדים המקומיים, הצטרפו להגנה. לעומת זאת כל הקבוצות האקטיביסטיות ומרבית האנשים הצעירים נשארו נאמנים לארגון, שהפך להיות הומוגני מבחינה פוליטית. ז'בוטינסקי XE "ז'בוטינסקי"  הפך המנהיג והמפקד הראשי, ובמברק ששלח ב30- באפריל 1937 ממקום מושבו ביוהנסבורג (דרום אפריקה) נאמר (דוד ניב, מערכות האצ"ל חלק ראשון, עמ' 300):

פקודתי בתנאים הנוכחים:
אם תתחדשנה הפרעות ואם תתבטא בהן הנטייה להתנפל גם על יהודים, אל תבליגו.

בכך נתן ז'בוטינסקי XE "ז'בוטינסקי"  את האות לשבירת ההבלגה.

רוברט ביטקר XE "ביטקר"  מונה על-ידי ז'בוטינסקי XE "ז'בוטינסקי"  למפקד הראשון של האצ"ל לאחר הפילוג. ביטקר נבחר בשל ניסיונו הצבאי לפני עלייתו ארצה: הוא שירת כקצין בצבא "הלבנים" במלחמת האזרחים שפרצה ברוסיה לאחר מהפכת אוקטובר 1917. לאחר-מכן עבר לשנחאי שבסין, שם התגייס לצבא הבריטי ונתמנה למפקד גדוד בדרגת קולונל. 

[image: image2.wmf] 

עוד בשנחאי הצטרף ביטקר XE "ביטקר"  לבית"ר ועם עלייתו ארצה בשנת 1937, הצטרף לשורות האצ"ל. ביטקר הרכיב מפקדה חדשה והסניפים אורגנו בארבעה מחוזות: ירושלים, תל-אביב, חיפה והמושבות. בראש מחוז ירושלים עמד דוד רזיאל XE "רזיאל"  ("רזי").

ביטקר XE "ביטקר"  לא הכיר את הווי הארץ במידה מספקת ואף לא שלט בשפה העברית, וכעבור מספר חודשים הודח מתפקידו ובמקומו נתמנה משה רוזנברג XE "רוזנברג" , ששימש קודם לכן כמפקד מחוז תל אביב. 

ב7- ביולי 1937 פרסמה וועדת פיל את מסקנותיה, שעיקרן: חלוקת ארץ-ישראל המערבית למדינה יהודית ולמדינה ערבית, בעוד ירושלים רבתי         (עם פרוזדור לשפלה) תישאר תחת שלטון בריטי וזאת, כדי לשמור על המקומות הקדושים לשלוש הדתות.

הסוכנות היהודית, בראשותו של דוד בן-גוריון XE "בן-גוריון" , קיבלה את עקרון החלוקה, בעוד המפלגה הרוויזיוניסטית בראשותו של זאב ז'בוטינסקי XE "ז'בוטינסקי" , דחתה את התוכנית על הסף. גם הערבים דחו את מסקנותיה של ועדת פיל וחידשו את הפרעות נגד היהודים. אלא שהפעם הופנה הנשק הערבי נגד היהודים והאנגלים כאחד. 

ב26- בספטמבר 1937 נרצח בידי הערבים לואיס אנדריוס XE "אנדריוס" , מושל מחוז הגליל, ובזאת ניתן האות לפעולות נרחבות נגד השלטון הבריטי בארץ-ישראל. גם נגד היהודים הלכו וגברו התקפות הערבים.

ב9- בנובמבר 1937, יצאו חמישה פועלים יהודים לעבודה בשדה בקרית-ענבים. החמישה כותרו על-ידי כנופיה ערבית ולאחר חילופי יריות הרגו את החמישה ושדדו את רוביהם (על שמם של ההרוגים הוקם מאוחר יותר היישוב "מעלה החמישה"). הרצח הכה בתדהמה את היישוב היהודי בירושלים, אולם למרות הכאב והזעם, קראו ראשי הסוכנות היהודית לאיפוק ולהבלגה. 

ביום הרצח, הודיעה ממשלת המנדט הבריטית        על הקמתם של בתי-דין צבאיים בארץ-ישראל. ב"הודעה רשמית 20/37" פורטו העבירות שיהיו נתונות לשיפוטם של בתי-דין אלה: 

א) ירייה בנשק חם על כל אדם תהא עבירה שנענשים עליה עונש מוות.

ב) נשיאת נשק, פצצות וכדומה, תהא עבירה שנענשים עליה עונש מוות.

ג) הוא הדין במעשי חבלה והטלת אימה.
תוקף התקנה החדשה נקבע ל18- בנובמבר 1937.

באצ"ל גברו הקולות לתגובה ולתגמול נגד הערבים וראשי הארגון ביקשו את אישורו של ז'בוטינסקי XE "ז'בוטינסקי" , שעשה אותה עת במצרים. לאחר התלבטויות רבות, אישר ז'בוטינסקי ביצוע פעולות תגמול.

ביום הראשון, 14 בנובמבר 1937, יצאו יחידות הארגון למבצע רחב היקף, שהתנהל במקומות שונים בארץ. האות ניתן בירושלים. על הפעולה ניצח דוד רזיאל XE "רזיאל"  והוא אשר קבע את הטקטיקה לביצוע ההתקפות במקומות שונים בעת ובעונה אחת, וזאת כדי למנוע מן המשטרה להגיב במהירות. חוליית המתנקשים הייתה מורכבת על-פי רוב משלושה משתתפים: אחד הביא את הנשק לפני הפעולה, האחר היה היורה או הרמן, והשלישי סילק את הנשק לאחר הפעולה. תכליתה העיקרית של החלוקה הייתה שאם ייתפס המתנקש עצמו לא יימצא נשק בידו.

יום ה14- בנובמבר, הידוע גם בשם "יום הראשון השחור" (את הכינוי טבע יצחק בן-צבי XE "בן-צבי" , יושב ראש הוועד הלאומי), נתקדש בארגון כיום שבירת ההבלגה. אמנם לא הייתה זו הפעם הראשונה שאנשי הארגון יצאו לתקוף ערבים בתגובה על תקיפת יהודים, אלא שהפעם נעשה הדבר ביוזמת המפקדה הראשית ובאישורו של ז'בוטינסקי XE "ז'בוטינסקי" . רזיאל XE "רזיאל"  ראה בפעולות אלה           את המעבר מהגנה "פסיבית" להגנה "אקטיבית". וכך הסביר רזיאל את ההבדל בין שתי השיטות: 

[...]פעולות הגנה בלבד לא תוכתרנה בניצחון לעולם. אם תכלית המלחמה היא שבירת רצונו של האויב - ואת זאת אין להשיג מבלי לשבור את כוחו - ברור שאי-אפשר להסתפק בפעולות הגנה גרידא. טקטיקה הגנתית טהורה לא תשבור את כוחות האויב בשום פנים... שיטת הגנה כזאת, המאפשרת לאויב לתקוף כרצונו ולסגת כרצונו, להתארגן מחדש ולחזור ולתקוף - הגנה כזאת נקראת 'הגנה פסיבית' וסופה מפלה וחורבן... כל החישובים האלה מובילים למסקנה אחת: מי שאינו רוצה להיות מנוצח אין לו אלא לתקוף. גם אותו צד לוחם, שאינו בא לדכא אחרים אלא להציל את חירותו ואת כבודו, גם לפניו פתוחה רק דרך אחת - דרך ההתקפה. הוא צריך להסתער על אויבו ולשבור את כוחו ואת רצונו...
 (דוד ניב, מערכות האצ"ל, חלק שני, עמ' 41)

פעולות האצ"ל ב14- בנובמבר הכו את הערבים בהלם וההתקפות על היהודים פסקו לזמן מה. המשטרה הבריטית נחלצה לפעולה וביצעה מאסרים רבים בקרב חברי המפלגה הרוויזיוניסטית. עקב המאסרים וכניסת התקנות המאפשרות מתן פסק-דין מוות למחזיק בנשק, הורה רוזנברג XE "רוזנברג" , להפסיק את פעולות הארגון "עד יעבור זעם". החלטתו זו של מפקד הארגון עוררה תסיסה רבה בקרב החברים ושוב חזרה התופעה של פעולות יחידים שנעשו ללא אישור. הפסקת פעולות האצ"ל נמשכה שמונה חודשים - עד למינויו של דוד רזיאל XE "רזיאל"  למפקד הארגון, במקומו של רוזנברג.
שלמה בן-יוסף XE "בן-יוסף"  
ב28- במרס 1938, הותקפה בכביש עכו-צפת מכונית נוסעים שעשתה דרכה מחיפה לצפת. מן היריות נהרגו ארבעה יהודים, ביניהם ילד ושתי נשים. הנהג ואחת הנוסעות הצליחו לברוח, אולם גופותיהם נמצאו מאוחר יותר לא רחוק ממקום ההתקפה. כשבועיים לאחר מכן נורתה מן המארב מכונית שנסעה מחניתה לנהרייה. מן היריות נהרגו שלושה יהודים, ביניהם דוד בן-גאון XE "בן-גאון"  בוגר פלוגת בית"ר בראש-פינה. 

מקרי הרצח גרמו לסערת רוחות בקרב חברי פלוגת העבודה בראש-פינה ושלושה מחברי הפלוגה: אברהם שיין XE "שיין" , שלום ז'ורבין XE "ז'ורבין"  ושלמה בן-יוסף XE "בן-יוסף"  (טבצ'ניק), החליטו שאין לעבור על-כך בשתיקה. מבלי לקבל אישור ממפקדם, יצאו השלושה לכביש המקשר את צפת עם ראש-פינה וירו על אוטובוס ערבי שעבר במקום, אך החטיאו, ואיש מנוסעי האוטובוס לא נפגע. הם עזבו מיד את המקום והסתתרו בחורבה עזובה באזור. לרוע מזלם, הבחינו בהם במנוסתם, ולאחר זמן קצר באה המשטרה ואסרה את השלושה. 

שיין XE "שיין" , ז'ורבין XE "ז'ורבין"  ובן-יוסף הועמדו בפני בית-הדין הצבאי בחיפה והואשמו בנשיאת נשק שלא כחוק וכן "בכוונה לגרום למוות או נזק אחר לאנשים רבים". לפי התקנות לשעת חירום, כל אחד מסעיפי האשמה נחשב עבירה שדינה עונש מוות. מנהיגי בית"ר  ניסו להציל את חיי השלושה ושכרו את עורכי-הדין פיליפ ג'וזף XE "ג'וזף"  ואהרון חוטר-ישי XE "חוטר-ישי" , שהציעו  להכריז על ז'ורבין כמי שנתערער שיווי משקלו הנפשי ולהמציא עבור שיין תעודות המאשרות שעדיין לא הגיע לגיל שמונה-עשרה. השלושה דחו את קו ההגנה הזה, והודיעו כי בדעתם להפוך את המשפט לבמה פוליטית, בה יכריזו בגלוי על השקפותיהם.

ז'ורבין XE "ז'ורבין"  הוכרז בלתי שפוי בדעתו ונידון לכליאה בבית-חולים לחולי-רוח "עד שהנציב העליון יחליט לשחררו". שיין XE "שיין"  ובן-יוסף נידונו "למוות על-ידי תלייה עד שתצא נשמתם". השניים קיבלו את גזר הדין בשלווה נפשית בלתי רגילה, ופרצו בשירת "התקווה".  מפקד הצבא אישר את גזר הדין של שלמה בן-יוסף XE "בן-יוסף" , והמתיק את דינו של אברהם שיין למאסר עולם, בשל גילו הצעיר.

עם היוודע גזר-הדין, פנו מנהיגים רבים, בארץ ובעולם, אל ממשלת בריטניה בבקשה לחון את הנידונים למוות. ז'בוטינסקי XE "ז'בוטינסקי" , ששהה אותה עת בלונדון, פעל רבות כדי לשנות את גזר-הדין ומספר ימים לפני המועד שנקבע להוצאתו לפועל, שלח ארצה מברק, בו הוא מורה לארגון להגיב בחוזקה אם אמנם ייתלה בן-יוסף XE "בן-יוסף" :

"If final, invest heavily" 

("אם סופי, השקיעו הרבה").

יש לציין כי ז'בוטינסקי XE "ז'בוטינסקי"  התלבט רבות בשאלת ההבלגה והתגובה. הוא התנגד לפעולות נקם הגורמות להרג בני-אדם חפים מפשע, אולם יחד עם זאת הבין כי ההבלגה הופכת את היישוב העברי להמון מוג לב, והערבים והבריטים ראו בזאת אות לחולשה. 

ז'בוטינסקי XE "ז'בוטינסקי"  היה ער לעובדה שבן-יוסף וחבריו יצאו לפעולת נקם בערבים ללא אישור, ובנאום שנשא בוורשה ב12- ביולי 1938, אישר ז'בוטינסקי את הפעולה בדיעבד:

הם (השלושה) רצו לשים קץ למצב, שבו דמו של יהודי מותר ודמו של לא-יהודי אסור. מצב כזה אסור שיהא קיים. ואם יש צורך הרי לאחר-מעשה אני, ראש בית"ר נותן לך, בן-יוסף XE "בן-יוסף" , ולשני חבריך פקודה לצאת לדרך המלך ולעשות את אשר עשיתם. 


(דוד ניב, מערכות האצ"ל, חלק שני, עמ' 72)

ימים רבים התחבט ז'בוטינסקי XE "ז'בוטינסקי"  בשאלה המוסרית הזאת, ולבסוף הגיע למסקנה כי הכרח הוא לנטוש את מדיניות ההבלגה ולהכות באויב במלוא הכוח. באחד ממאמריו כתב ז'בוטינסקי, בין היתר: 

"אל תעיזו להעניש חפים מפשע"... פטפוט שטחי וצבוע. במלחמה, כל מלחמה ומלחמה, הלוא כל צד וצד הוא חף מפשע. מה פשע נגדי חייל האויב היוצא כנגדי - אביון כמוני, עיוור כמוני, עבד כמוני, שגייסוהו באונס? אם תפרוץ מלחמה, פה אחד נדרוש כולנו הסגר-ים והסגר יבשה על [אדמת] השונא, להרעיב את תושביה עם נשים וטף החפים מפשע. ואחרי התקפת-המטוסים הראשונה על לונדון ופאריז נצפה לתגובת אווירונים על שטוטגרט ומילאן, אשר בהן רבו נשים וטף.

 אין מלחמה אלא בחפים מפשע כמו שאין מלחמה אלא מלחמת אחים באחים. לכן ארורה היא כל מלחמה וכל צרותיה, תגר ומגן גם יחד, ואם אינך רוצה לנגוע בחף מפשע - גווע. ואם אינך רוצה לגווע - ירה ואל תפטפט.

 
(דוד ניב, מערכות האצ"ל, חלק שני, עמ' 77)

למרבה הצער, לא הועילה הפעילות הענפה להמתקת גזר-הדין. 

בבוקר ה29- ביוני 1938 מתקין עצמו שלמה בן-יוסף XE "בן-יוסף"  לשעתו האחרונה. הוא פושט את בגדי הארגמן של הנידונים למוות, לובש מכנסיים קצרים וחולצה ונועל נעלי עבודה גבוהות. לאחר פת שחרית הוא מצחצח את שיניו ומחכה לבוא השוטרים. הוא הלך בקומה זקופה לעלייה לגרדום בעודו שר את שיר בית"ר. על קירות תא הנידונים למוות כתב בן-יוסף בעברית דלה: 

"מה זה מולדת?  זה דבר שבעדו כדאי לחיות, ללחום וגם למות". 

"עבד הייתי לבית"ר עד יום מותי". 

וכן קטע משירו של ז'בוטינסקי XE "ז'בוטינסקי"  "למות או לכבוש את ההר". 

(יוסף נדבה, ספר עולי הגרדום, עמ' 42)

אבל וזעם ירדו על היישוב היהודי בארץ, ובקרב חברי מפקדת האצ"ל שררה התמרמרות רבה נגד מפקד האצ"ל משה רוזנברג XE "רוזנברג" , עקב החלטתו להפסיק את הפעולות. 

ערב יום העלאתו לגרדום של שלמה בן-יוסף XE "בן-יוסף" , באו רוזנברג XE "רוזנברג"  וכמה מראשי התנועה הלאומית אל תא הנידונים למוות, כדי להיפרד ממנו. למחרת היום נסע רוזנברג לחו"ל לרגלי עסקיו הפרטיים, ובדרכו לפולין, נמסר לו מכתב מאת ז'בוטינסקי XE "ז'בוטינסקי" , בו הוא מודה לו על שירותו ומשחררו מתפקידו כמפקד הארגון. במקומו נתמנה דוד רזיאל XE "רזיאל" , למפקד הארגון הצבאי הלאומי בארץ-ישראל. 

דוד רזיאל XE "רזיאל"  
רזיאל XE "רזיאל"  עשה רבות להחדרת הצבאיות בקרב חברי הארגון והקפיד על סדר ומשמעת. אחת הבעיות הקשות הייתה היעדר ספרות צבאית בעברית, ואת החסר ניסה רזיאל למלא. 

הספר הראשון שהודפס בירושלים בשפה העברית - "האקדח", פרי עטם המשותף של דוד רזיאל XE "רזיאל"  ואברהם שטרן XE "שטרן"  (הספר נחתם בשם ד. ראש). היה זה ספר יסודי ומקיף, ובשנים הראשונות השתמשו בו גם מפקדים ומדריכים בהגנה. החניכים למדו את תורת האקדח בחרדת קודש, ונעשו מאמצים מיוחדים כדי למנוע תאונות בזמן האימונים ובשעת פעולה. כל חבר בארגון היה חייב לדעת בעל-פה את חוקי הזהירות, שהיו כעין עשרת דברות:

(א) הנוטל אקדח חייב לעמוד דום; הוא הדין במוסר.

(ב) הנוטל אקדח יתפסנו בהחזקה נכונה ויבדקנו מיד עם התפיסה. 

(ג) המוסר אקדח יבדקנו תחילה ולא ימסרנו אלא פתוח.

(ד) לא תשלוף אקדח כי אם לצורך.

(ה) אחוז באקדח ביד יציבה. אל ינוע ימין ושמאל.

(ו) לעולם תהא הניצרה סגורה. לא תפתחנה כי אם לצורך.

(ז) לא תפנה אקדח כלפי אדם או עצם קשה.

(ח) לא תטען אקדח לשווא; קנה מחסנאי - רק לירייה. 

(ט) פריקת הכדורים נעשית בשתים: שלפת מחסנית - בדוק בקנה.

(י) אל תסיח את דעתך מן האקדח. אל תשכח.

לאחר עלייתו של בן-יוסף XE "בן-יוסף"  לגרדום, יצאו חברי הארגון לשורה של פעולות נגד הערבים. במרכזן של פעולות התגובה היו הטלת פצצות בשוק הערבי בחיפה ובירושלים. ב6- ביולי 1938 ירד חבר הארגון, מחופש כסבל ערבי, אל השוק הערבי של העיר התחתית בחיפה. הוא הניח חבילה גדולה ליד אחד הדוכנים במרכז השוק והסתלק מן המקום. כעבור שעה קלה נשמעה התפוצצות חזקה, וכתוצאה ממנה נהרגו 21 ערבים ונפצעו למעלה מ50-. שבוע ימים לאחר מכן, נערכה פעולה דומה בירושלים. חבר הארגון הניח מוקש חשמלי בשוק הערבי שבעיר העתיקה. המוקש התפוצץ זמן קצר לאחר סיום התפילה במסגד, כשקהל גדול גדש את רחוב השוק. מן ההתפוצצות נהרגו שמונה ערבים ולמעלה משלושים נפצעו. הוויכוח בשאלת ההבלגה והתגובה התחדד, והדברים הגיעו לידי קיטוב ביישוב היהודי בארץ. באותה תקופה הטילה ההגנה משמעת חמורה על חבריה להימנע מכול מעשה תגובה או עונשין נגד הערבים. ראשי המוסדות הלאומיים גינו בלשון חריפה את אנשי האצ"ל ותבעו מהם להפסיק את פעולותיהם נגד הערבים. 


יעקב רז 

ב26- ביולי 1938 נשלח יעקב רז XE "רז"  לעיר העתיקה בירושלים, מחופש כערבי ונושא על גבו סל ירקות ובו מוקש. מפקדיו של רז, שתכננו את הפעולה זמן-מה מראש, לא שמו לב לעובדה, שבאותו יום הכריזו הערבים על שביתה כללית בעקבות ההתקפות הרצופות של האצ"ל בירושלים ובמקומות אחרים בארץ. וכך קרה, שכאשר הניח יעקב רז את הסל    ליד אחת החנויות שדלתותיה היו נעולות, עורר הדבר את חשדם של הערבים. הם הפכו את הסל וכאשר מצאו בתוכו את המוקש, התנפלו על רז ודקרו     אותו בסכינים בכל חלקי גופו. כאשר חשבוהו     למת, הניחו אותו שותת דם וברחו מן המקום.    אולם יעקב רז לא מת מן הדקירות, והמשטרה שהוזעקה למקום, העבירה אותו לבית-החולים הממשלתי. למרות מצבו הקשה, נחקר יעקב רז על-ידי הבולשת הבריטית בכל תקופת שהותו בבית-החולים. במשך שבועיים נאבק על חייו, וכאשר הרגיש כי כוחותיו הולכים וכלים, חשש שמא לא יוכל לעמוד יותר בחקירות. כדי למנוע מצב בו לא ישלוט עוד בעצמו ויגלה את סודות המחתרת, הסיר מעליו את התחבושות שכיסו את גופו, וכעבור זמן קצר מת מאיבוד דם. 

יעקב רז היה החלל הראשון בפעולות ההתקפה של האצ"ל והגבורה שגילה בחייו ובמיוחד במותו, הפכה אותו לסמל, עליו התחנכו במשך שנים דורות של צעירים. 

"הספר הלבן" או "מסמך פרלמנטרי 6019" 

ב17- במאי 1939, פרסמה הממשלה הבריטית "מסמך פרלמנטרי 6019" הידוע בשם "הספר הלבן". במסמך זה קובעת הממשלה הבריטית את היעד המדיני לגבי ארץ-ישראל, לפיו: 

שאיפת ממשלת הוד מלכותו היא הקמת מדינה פלשתינית עצמאית תוך עשר שנים, שתעמוד בקשרי אמנה עם הממלכה המאוחדת, שיהא בהם כדי לספק באופן המניח את הדעת את הצרכים המסחריים והאסטרטגיים של שתי הארצות בעתיד. 

כדי להבטיח את אופייה הערבי של המדינה הפלשתינית, תוגבל העלייה באופן שמספר היהודים בארץ-ישראל לא יעלה על שליש מכלל האוכלוסייה. תוך חמש שנים תותר עלייתם של 75,000 יהודים "אם ירשה זאת כושר הקליטה הכלכלי", ועם תום תקופה זו "לא תורשה כל עלייה נוספת, אלא אם כן יהיו ערביי ארץ-ישראל נכונים להשלים עמה". נוסף להגבלת העלייה, מטיל המסמך גם גזרות באשר לרכישת קרקעות על-ידי יהודים ברוב חלקי הארץ: 

אין עתה באזורים מסוימים מקום להעברות נוספות של קרקע ערבית, ואילו באזורים אחרים יש הכרח להגביל העברות קרקע כאלה, כדי שעובדי-האדמה הערבים יוכלו לקיים בידיהם את רמת חייהם הנוכחית וכדי שלא תיווצר אוכלוסייה ערבית גדולה של מחוסרי קרקע.

הערבים דחו את "הספר הלבן" בטענה שהוא בלתי-מספיק, ופתחו במסע נרחב של אלימות נגד היישוב היהודי בארץ. ז'בוטינסקי XE "ז'בוטינסקי"  היה נחוש בדעתו שיש לפעול נגד הערבים, גם אם הדבר מביא לפגיעה בחפים מפשע. על הבעיה המוסרית במלחמה זו כתב ז'בוטינסקי: 

כל אחד מאתנו היה רוצה, שבמקרה שהכרח הוא להגיב, שתהיה זו הגבה ישירה     נגד מרצחים. אולם אם תעז יחידה עברית לרדוף אחר כנופיה ערבית, יאסרו את חבריה, יפרקו מהם את הנשק ויעמידו אותם למשפט - ורבים מהם אף יועלו לגרדום. הבחירה אינה בין תגובה נגד המרצחים או נגד הציבור העוין בכלל: הבחירה היא    בין שתי האפשרויות המעשיות - או תגובה נגד הציבור העוין בכללו, או אי-הגבה כוללת.

 [...] כאשר מדובר על מלחמה, אין מציגים שאלות מה "עדיף" - כן לירות או לא לירות, השאלה היחידה, שמותר להציגה במקרים כאלה היא הפוכה; מה "גרוע" יותר, להישחט ולהשתעבד ללא התנגדות, או להתנגד בכל האמצעים, אף האכזריים ביותר, מכיוון ש"עדיף" אינו קיים במקרה זה. כל הקשור במלחמה הוא "רע", ו"טוב" אינו קיים בכלל. עת יורה אתה לעבר חיילים זרים - אל תשקר לעצמך ואל תדמה בנפשך, שהנך יורה ב"אשמים". 

[...] אילו היינו מתחילים לחשב מה עדיף, הרי החשבון הוא פשוט מאוד; ברצונך להיות "טוב", אנא, תרשה שיהרגו אותך ותוותר על הכול, אשר את ההגנה עליו שמת לך למטרה: בית, ארץ, חירות, תקווה...
 (שמואל כץ, ז'בו, עמ' 1123-1122)
רחל אוהבת-עמי XE "אוהבת-עמי:חבשוש"  (חבשוש)

מאז פרסום ה"ספר הלבן" נמשכו ההתקפות על הערבים בכל רחבי הארץ. ב9- ביוני תוכנן פיצוץ גדול בקרב הערבים שבאו לבקר את קרוביהם האסורים בבית-הסוהר המרכזי שבמגרש הרוסים בירושלים. המוקש הוטמן בסל גדול, ונישא על ידי רחל אוהבת-עמי XE "אוהבת-עמי:חבשוש"  (חבשוש), שהייתה בעלת חזות מזרחית ודיברה ערבית רהוטה (משפחתה עלתה ארצה מתימן). רחל הוסעה במכונית עד קרוב לכניסה למגרש הרוסים ומשם עשתה את דרכה ברגל, כשפניה רעולות. רחל ביקשה מנער ערבי לשאת את הסל, שהיה מלא פירות וירקות, אולם משקלו הרב של הסל עורר את חשדו של הנער והוא פנה אל אחד השוטרים שעבר במקום וביקש שיבדוק את תוכן הסל. רחל נאסרה מיד ומומחה לפירוק מוקשים הצליח לנתק את החוט החשמלי ולמנוע בכך את הפיצוץ. רחל אוהבת-עמי XE "אוהבת-עמי:חבשוש"  הועמדה למשפט בפני בית-הדין הצבאי ונידונה למאסר עולם. היא הועברה לבית-הכלא לנשים בבית-לחם והייתה שם היהודייה הראשונה בקרב האסירות הערביות הפליליות שנשפטו לשנות מאסר שונות. במשך הזמן הצטרפו אל רחל עוד אסירות יהודיות, חברות האצ"ל ולח"י. כעבור שבע שנים, בתום מלחמת העולם השנייה, קיבלה רחל חנינה מאת הנציב העליון ושוחררה מבית-הסוהר.

עם פרוץ מלחמת-העולם השנייה, ב1- בספטמבר 1939, פסקו מעשי האיבה של ערבים נגד יהודים, ואתם פסקו פעולות התגובה של הארגון.

במהלך הפרעות בשנים 1936 ועד 1939, נהרגו ברחבי הארץ כ500- יהודים.

אוהבת-עמי
חבשוש, 24

אנדריוס, 17

ביטקר, 17

בן-גאון, 19

בן-גוריון, 17

בן-יוסף, 19, 20, 21, 22

בן-צבי, 18

ג'וזף, 19

ז'בוטינסקי, 15, 16, 17, 18, 19, 20, 21, 23

ז'ורבין, 19

חוטר-ישי, 19

פיל, 15

רוזנברג, 17, 19, 21

רז, 22

רזיאל, 17, 18, 19, 21

שטרן, 21

שיין, 19

תהומי, 15, 16

רוברט ביטקר


1977-1907


נולד בקיסרות הרוסית, היגר לסין ופיקד שם על הגדוד הצבאי של בית"ר. 


עלה ארצה ב1937- וצורף למפקדת האצ"ל.


לאחר שובו של מפקד האצ"ל, אברהם תהומי, לשורות ה"הגנה", נקרא ליטול לידיו את הפיקוד על הארגון. הוא הודח מתפקידו כעבור זמן קצר, בשל מעורבותו בשוד כספים מ"בנק הפועלים".


היגר לארצות-הברית ושם נפטר.

משה רוזנברג


1986-1898


נולד במריאופול שבקיסרות הרוסית.


עלה ארצה ב1921- ולקח חלק בהגנה היהודית ביפו.


השתתף יחד עם אברהם תהומי בקורס מדריכים של ה"הגנה".


היה בין מקימי האצ"ל בגלגולו הראשון והצטרף לתנועה הרביזיוניסטית.


פיקד על האצ"ל בשנים 1938-1937.

דוד רזיאל


1941-1910


נולד ב19- בספטמבר 1910, בפלך וילנה שבקיסרות הרוסית. בהיותו בן 3 עלתה משפחתו ארצה ואביו שימש כמורה לעברית בבית-ספר יסודי בתל-אביב.


בפרוץ פרעות 1929, הצטרף לארגון ההגנה בירושלים, שם למד באוניברסיטה העברית פילוסופיה ומתמטיקה. 


עם הקמת האצ"ל היה מראשוני חבריו והתבלט בכישוריו הצבאיים.


ב1937- מונה למפקד מחוז ירושלים וכעבור שנה, ב1938-, מונה למפקד הארגון.


ב17- במאי 1941, יצא עם שלושה מחבריו לפעילות מיוחדת בעיראק בשירות הצבא הבריטי. למחרת היום נהרג מהפצצה של מטוס גרמני.











יעקב רז


1938-1919


יעקב ראס (רז) נולד בשנת 1919 באפגניסטן ובהיותו בן עשר, עלתה משפחתו לארץ ישראל והתגוררה בשכונת הבוכרים בירושלים. היה זה בעיצומן של פרעות תרפ"ח (1928), שהטביעו את חותמם על הילד יעקב. 


בגיל צעיר הצטרף לבית"ר, ואחר כך למחתרת. 


בגלל המצב הכלכלי הקשה של הבית, לא השלים את לימודיו ויצא לעבוד כדי לעזור לפרנסת המשפחה. 


עקב שליטתו בשפה הערבית, נשלח יעקב רז לפעולות-תגובה בעורף הערבי ובאחרונה שבהן (16 ביולי 1938) מצא את מותו.

